Ošarpance

Ošarpance sú populárna skupina troch veží v závere juhovýchodného hrebeňa, vybiehajúceho z Dračieho štítu. Ich obľúbenosť medzi horolezcami je daná pevnou skalou a opačne vrstvenými platňami, ktoré ponúkajú veľa ciest vysokej obťažnosti.

 Topografia 
Za Dračou štrbinou nasleduje Veľký ošarpanec (2348 m), Vyšná ošarpaná štrbina, Prostredný ošarpanec, Nižná ošarpaná štrbina a Malý ošarpanec (2327 m). Východná stena spadá do Rumanovej dolinky, západná do Kotlinky pod Dračím sedlom.

 Niekoľko zaujímavých výstupov 
 1907 9. 5. Prvý výstup od východu z Rumanovej dolinky H. Behn, E. Dubke, E. Breuer a J. Franz, II – III.
 1907 14. 8. Prvovýstup „Traverz Veľkého ošarpanca“ A. Martin a J. Franz, III. 
 1910 „Komarnického komín,“ F. Kienast, V. Wanjura a R. Komarnicki (brat známejšieho Gyulu), III, jeden z najkrajších tatranských výstupov.

K najťažším cestám patrí "Cesta invalidov" 8- v západnej stene a "R.U.R.F." vo východnej stene, 9-.

 Galéria

 Referencie 
 F. Kroutil, Vysoké Tatry pro horolezce, 1. diel, Olympia Praha 1977.

 Externé odkazy 
 Na Summitpost ako Szarpane turnie - Osarpance
 Mapka a prístup cez Zlomiská 
 Západná stena Ošarpancov 

Kategória:Dvojtisícovky na Slovensku
Kategória:Vrchy Vysokých Tatier